Vsebina

# Urejanje naslovov grafikonov

Če želite urediti naslov grafikona, ki ste ga vstavili v dokument LibreOffice:

1. Dvokliknite grafikon.

   Okoli grafikona se pojavi siva obroba, menijska vrstica pa zdaj vsebuje ukaze za urejanje predmetov grafikona.

2. Dvokliknite obstoječe besedilo naslova. Okrog besedila se pojavi siva obroba. Zdaj lahko vnesete spremembe. Za vnos nove vrstice pritisnite vnašalko.

   Če naslov ne obstaja, izberite Vstavi – Naslovi, da vnesete besedilo v pogovorno okno.

3. Z enim klikom na naslov lahko naslov premikate z miško.

4. Če želite spremeniti oblikovanje glavnega naslova, izberite Oblika – Naslov – Glavni naslov. S tem se odpre pogovorno okno Naslov.

5. Za spremembe izberite enega izmed zavihkov, ki so na voljo v pogovornem oknu.

6. Kliknite V redu. V dokumentu kliknite zunaj grafikona za izstop iz urejevalnega načina grafikona.

Podobne teme

Oblika – Lastnosti predmeta

Urejanje legend grafikonov

Urejanje osi grafikona