Vsebina

# Čarovnik za elemente tabele

Če v dokument vstavite tabelarni kontrolnik, se samodejno zažene Čarovnik za elemente tabele. V njem lahko interaktivno določite, katere informacije bodo prikazane v tabelarnem kontrolniku.

Za dostop do tega ukaza ...

Odprite orodno vrstico Kontrolniki obrazca, kliknite ikono Več kontrolnikov, kliknite ikono Kontrolnik tabele in povlecite miško, s čimer ustvarite polje.

Če ne želite, da se čarovnik zažene samodejno, lahko uporabite ikono Čarovniki vključeni/izključeni.

## Čarovnik za elemente tabele / seznamsko / kombinirano polje: Podatki

Izberite vir podatkov in tabelo, katerima ustreza polje obrazca. Če v dokument, ki je že povezan z virom podatkov, vstavite polje obrazca, stran postane vidna.

## Čarovnik za elemente tabele: Izbor polja

Določi polja v kontrolnem polju tabele, ki bodo prikazana.

### Prekliči

S klikom na Prekliči se zapre pogovorno okno brez shranitve sprememb.

### Nazaj

Ogled izbir v pogovornem oknu iz prejšnjih korakov. Trenutne nastavitve ostanejo nespremenjene. Ta gumb je mogoče aktivirati samo od druge strani naprej.

### Naprej

Kliknite gumb Naprej in čarovnik uporabi trenutne nastavitve pogovornega okna ter nadaljuje z naslednjim korakom. Če ste pri zadnjem koraku, se ta gumb imenuje Ustvari.